
[bookmark: _Hlk184026743]Na temelju članka 15. Zakona o javnoj nabavi („Narodne novine“ 120/2016,114/2022 i 48/2026), (u daljnjem tekstu: ZJN 2016), članka 17. Statuta Agencije za znanost i visoko obrazovanje, u daljnjem tekstu: Agencija, od dana 2. veljače 2023. (KLASA: 003-05/13-01/0001, URBROJ: 355-01-23-29) te Statuta o izmjenama i dopunama Statuta Agencije za znanost i visoko obrazovanje od 28. ožujka 2024. (KLASA: 003-05/13-01/0001; URBROJ: 355-01-02-24-36), (u daljnjem tekstu: Statut), Upravno vijeće Agencije za znanost i visoko obrazovanje na xy sjednici održanoj dana (datum) od dana xx. xxxx xxxx., donosi 


PRAVILNIK O PROVEDBI POSTUPAKA JEDNOSTAVNE NABAVE 

UVODNE ODREDBE
Članak 1.
(1) Ovim se Pravilnikom uređuju postupci i način nabave roba i usluga procijenjene vrijednosti do 50.000,00 eura bez poreza na dodanu vrijednost (dalje u tekstu: PDV-a), odnosno za nabavu radova do 100.000,00 eura bez PDV-a, u Agenciji u svrhu poštivanja osnovnih načela javne nabave te zakonskog, namjenskog i svrhovitog trošenja proračunskih sredstava.
(2) Ovim Pravilnikom utvrđuju se ovlaštenja, obveze i odgovornosti svih sudionika u postupcima jednostavne nabave iz članka 1. i stvaranja ugovornih obveza za Agenciju.
(3) Jednostavna nabava jest izraz koji se u ovom Pravilniku koristi za nabavu roba, usluga i radova sukladno člancima 12. i 15. ZJN 2016.
Članak 2.
(1) Postupci nabave uređeni ovim Pravilnikom moraju biti usklađeni s Planom nabave Agencije, osim za predmete nabave procijenjene vrijednosti manje od  5.000,00 eura (bez PDV-a).
(2) U provedbi postupaka jednostavne nabave Agencija koristi elektronička sredstva komunikacije u skladu sa Zakonom o javnoj nabavi i ovim Pravilnikom.
(3) Za provedbu postupaka jednostavne nabave procijenjene vrijednosti veće od 15.000,00 eura bez PDV-a Agencija je obvezna koristiti Modul jednostavne nabave u okviru Elektroničkog oglasnika javne nabave Republike Hrvatske (EOJN RH), u skladu s odredbama Zakona o javnoj nabavi.
(4) Postupci jednostavne nabave za koje nije propisana obvezna primjena EOJN RH mogu se provoditi korištenjem elektroničkih ili drugih odgovarajućih sredstava komunikacije koja osiguravaju dokazivost i praćenje tijeka postupka.
(5) Riječi i izrazi u ovom Pravilniku koji imaju rodno značenje, bez obzira koriste li se u muškom ili ženskom rodu, odnose se jednako na muški i ženski rod.

SUKOB INTERESA
Članak 3.
Na sukob interesa se na odgovarajući način primjenjuju odredbe Zakona o javnoj nabavi.

[bookmark: _Hlk233095967]ODGOVORNOST I NADLEŽNOST ZA PROVOĐENJE POSTUPAKA JEDNOSTAVNE NABAVE
Članak 4.
[bookmark: _Hlk233096066](1) Odgovorna osoba za uspostavu postupka sustava nabave u Agenciji je ravnatelj Agencije.
(2) Poslove pripreme, provedbe i praćenja izvršenja ugovora u postupcima jednostavne nabave obavljaju zaposlenici nadležni za poslove javne nabave.
(3) Agencija je dužna osigurati sudjelovanje najmanje jedne osobe s važećim certifikatom u području javne nabave u ključnim fazama pripreme i provedbe postupaka nabave radi osiguravanja usklađenosti s propisima kojima se uređuje javna nabava.
(4) Agencija može angažirati vanjske stručnjake radi pružanja stručne pomoći u pripremi i provedbi postupaka jednostavne nabave te praćenju izvršenja ugovora. Vanjski stručnjaci dužni su prije uključivanja u postupak potpisati izjavu o povjerljivosti i nepostojanju sukoba interesa.

[bookmark: _Hlk233096901]POSTUPCI JEDNOSTAVNE NABAVE
Članak 5.
[bookmark: _Hlk233096936]Postupci jednostavne nabave pokreću se pisanim zahtjevom, koje može uputiti svaki zaposlenik Agencije Službi za financije i javnu nabavu. 


[bookmark: _Hlk233096974]PROVEDBA POSTUPAKA NABAVE ROBA, USLUGA I RADOVA PROCIJENJENE VRIJEDNOSTI DO 15.000,00 EURA BEZ PDV-a
Članak 6.
[bookmark: _Hlk233097019](1) Zahtjev se upućuje Službi za financije i javnu nabavu.
[bookmark: _Hlk188607809][bookmark: _Hlk188609841](2) Za nabavu roba, usluga i radova procijenjene vrijednosti do 15.000,00 eura bez PDV-a Agencija može zatražiti ponudu od jednog ili više gospodarskih subjekata, pisanim ili elektroničkim putem, a iznimno i telefonskim putem uz obvezu osiguravanja pisanog traga o upućenom pozivu.
(3) Nakon odabira ponude sklapa se ugovor ili izdaje narudžbenica odabranom gospodarskom subjektu.
(4) Narudžbenica obvezno sadrži podatke o vrsti, količini i cijeni robe, radova ili usluga, roku i mjestu isporuke, načinu i roku plaćanja te druge podatke potrebne za izvršenje predmeta nabave.
(5) Za nabavu intelektualnih usluga sklapa se pisani ugovor.
(6) Evidencija narudžbenica vodi se kroz odgovarajući informacijski sustav.
[bookmark: _Hlk183763491](7) Gotovinske račune u iznosu do 100,00 eura potpisuje i odobrava ravnatelj. Za takve račune nije potrebno prilagati narudžbenicu.


[bookmark: _Hlk233097119]PROVEDBA POSTUPAKA JEDNOSTAVNE NABAVE PROCIJENJENE VRIJEDNOSTI VEĆE OD 15.000,00 EURA BEZ PDV-a
Članak 7.
[bookmark: _Hlk233097158](1) Za postupke jednostavne nabave procijenjene vrijednosti više od 15.000,00 eura bez PDV-a ravnatelj donosi Odluku o početku postupka.
(2) Postupci jednostavne nabave procijenjene vrijednosti veće od 15.000,00 eura bez PDV-a provode se putem Modula jednostavne nabave u EOJN RH.
(3) Za nabavu roba i usluga procijenjene vrijednosti veće od 15.000,00 eura do 25.000,00 eura bez PDV-a te za nabavu radova procijenjene vrijednosti veće od 15.000,00 eura do 45.000,00 eura bez PDV-a Agencija putem Modula jednostavne nabave u EOJN RH može pozvati jednog ili više gospodarskih subjekata na dostavu ponude.
(4) Za nabavu roba i usluga procijenjene vrijednosti veće od 25.000,00 eura bez PDV-a te nabavu radova procijenjene vrijednosti veće od 45.000,00 eura bez PDV-a, a do pragova za provedbu jednostavne nabave, Agencija  provodi postupak jednostavne nabave javnom objavom putem Modula jednostavne nabave EOJN RH.
(5) Iznimno od stavka 4. članka 7. ovog Pravilnika, Agencija nije obvezna provesti postupak putem javne objave u Modulu jednostavne nabave EOJN RH, već ga provodi sukladno stavku 3. istog članka:
a) ako nije podnesena nijedna ponuda ili nijedna valjana ponuda u prethodno provedenom postupku jednostavne nabave, pod uvjetom da početni uvjeti nabave nisu bitno izmijenjeni;
b) ako zbog objektivnih razloga predmet nabave može izvršiti, isporučiti ili pružiti samo određeni gospodarski subjekt, i to:
1. ako je predmet nabave stvaranje ili stjecanje jedinstvenog umjetničkog djela ili umjetničke izvedbe,
2. ako iz tehničkih razloga predmet nabave može isporučiti samo određeni gospodarski subjekt, ili
3. ako je to nužno radi zaštite isključivih prava, uključujući prava intelektualnog vlasništva;
c) ako postoji iznimna žurnost uzrokovana događajima koje Agencija nije mogla predvidjeti niti na njih utjecati.
Razlozi za primjenu iznimke iz stavka 4. članka 7. moraju biti navedeni i obrazloženi u dokumentaciji postupka jednostavne nabave u Modulu jednostavne nabave EOJN RH.
(6) Poziv za dostavu ponude sadrži najmanje: naziv Agencije, naziv i opis predmeta nabave, procijenjenu vrijednost predmeta nabave, kriterij za odabir ponude, rok za dostavu ponude, način dostave ponude te druge podatke potrebne za izradu i dostavu ponude.
(7) Rok za dostavu ponuda ne smije biti kraći od tri (3) dana od dana upućivanja poziva na dostavu ponuda odnosno objave poziva u Modulu jednostavne nabave EOJN RH.
(8) Ponuda sadrži najmanje ponudbeni list, a Agencija može zahtijevati i druge dokumente potrebne za dokazivanje sposobnosti ponuditelja i izvršenje predmeta nabave.
(9) U postupku pregleda i ocjene ponuda Agencija može od ponuditelja zatražiti pojašnjenje ili upotpunjavanje dostavljenih dokumenata, pri čemu nije dopušteno pregovaranje o predmetu nabave ili ponuđenoj cijeni.
(10) Za odabir ponude dovoljna je jedna valjana ponuda.
(11) Ako je cijena jedine ili ekonomski najpovoljnije ponude veća od procijenjene vrijednosti nabave, Agencija može prihvatiti takvu ponudu ako su osigurana potrebna financijska sredstva i ako ponuđena cijena odgovara tržišnim uvjetima.
(12) Kriterij za odabir ponude je najniža cijena ili ekonomski najpovoljnija ponuda.
Ako je kriterij za odabir ponude ekonomski najpovoljnija ponuda, osim cijene mogu se uzeti u obzir kvaliteta, tehničke prednosti, stručne kvalifikacije, funkcionalne i ekološke značajke, operativni troškovi, rok isporuke, rok izvršenja i drugi kriteriji povezani s predmetom nabave.
(13) Otvaranje ponuda nije javno. Ponude otvaraju, pregledavaju i ocjenjuju jedan ili više ovlaštenih predstavnika Agencije. 
(14) Ako se utvrdi da je ponuda izuzetno niska, Agencija može od ponuditelja zatražiti pisano obrazloženje relevantnih elemenata ponude prije donošenja odluke o njezinu odbijanju.
(15) O otvaranju, pregledu i ocjeni sastavlja se zapisnik.
(16) Odluku o odabiru ili poništenju postupka donosi ravnatelj.
[bookmark: _Hlk99446494](17) S odabranim ponuditeljem sklapa se ugovor ili se izdaje narudžbenica.
(18) U slučaju potrebe za dodatnom robom, uslugama ili radovima koji nisu bili obuhvaćeni osnovnim ugovorom ili narudžbenicom, a koji su postali nužni za izvršenje predmeta nabave, ugovor ili narudžbenica mogu se izmijeniti sklapanjem dodatka ugovoru odnosno narudžbenici. Ukupna vrijednost svih izmjena ne smije biti veća od 30 % vrijednosti osnovnog ugovora odnosno narudžbenice te ukupna vrijednost ugovora nakon izmjena ne smije prelaziti vrijednosne pragove za provedbu jednostavne nabave propisane Zakonom o javnoj nabavi.
(19) Ugovor ili narudžbenicu potpisuje ravnatelj, a u slučaju njegove odsutnosti osoba koju ravnatelj za to ovlasti sukladno internim aktima Agencije.
Članak 8.
[bookmark: _Hlk233097590]Iznimno, u slučaju izvanredne ili hitne nabave uzrokovane događajima koje Agencija nije mogla predvidjeti niti na njih utjecati, a radi sprječavanja nastanka ili otklanjanja štete odnosno osiguravanja neprekidnog obavljanja djelatnosti Agencije, nabava se može provesti bez prethodnog prikupljanja ponuda. U tom slučaju potrebno je sastaviti pisano obrazloženje o postojanju razloga žurnosti te osigurati odgovarajuću dokumentaciju o provedenoj nabavi.

                                                                          Članak 9. 
(1) Kada se postupak jednostavne nabave provodi putem modula jednostavne nabave u EOJN RH, naručitelj provodi radnje u postupku u skladu s funkcionalnostima, obveznim poljima, obrascima, zapisima, objavama i tehničkim ograničenjima sustava.
(2) Ako EOJN RH za pojedinu radnju generira dokument, zapisnik, poziv, odluku ili drugi zapis, takav se dokument smatra dijelom dokumentacije postupka jednostavne nabave.
Naručitelj dodatne dokumente učitava samo u opsegu u kojem su potrebni za opis predmeta nabave, troškovnik, tehničke specifikacije, prijedlog ugovora, uvjete izvršenja ili druge elemente koji nisu u cijelosti obuhvaćeni podacima unesenima u sustav.
(3) Komunikacija s gospodarskim subjektima, zaprimanje ponuda, pitanja i odgovori, pojašnjenja tijekom pregleda i ocjene ponuda, odluke, uvidi i prigovori provode se putem EOJN RH kada je postupak pokrenut i provodi se u tom sustavu, osim u dijelu u kojem sustav dopušta ili zahtjeva drukčije postupanje.
(4) Ako se funkcionalnosti EOJN RH izmijene, odredbe ovoga Pravilnika primjenjuju se na način koji je u najvećoj mogućoj mjeri usklađen s važećim funkcionalnostima sustava i zakonskim pravilima.

[bookmark: _Hlk233097706][bookmark: _GoBack]PRAVNA ZAŠTITA
Članak 10.
[bookmark: _Hlk233097728](1) Gospodarski subjekt koji ima ili je imao interes za sklapanje ugovora o jednostavnoj nabavi procijenjene vrijednosti veće od 15.000,00 eura bez PDV-a može podnijeti prigovor protiv odluke o odabiru, odluke o poništenju Agencije poduzete u postupku jednostavne nabave.
(2) Prigovor se podnosi ravnatelju Agencije u pisanom obliku, putem Modula jednostavne nabave u EOJN RH, u roku od pet (5) dana od dana dostave odluke.
(3) Gospodarski subjekt koji ima ili je imao interes za sklapanje ugovora o jednostavnoj nabavi može tražiti uvid u cjelokupnu dokumentaciju iz postupka nabave do roka za ulaganje prigovora.
(4) O prigovoru odlučuje ravnatelj Agencije u roku od osam (8) dana od dana njegova zaprimanja.
(5) Odluka o prigovoru dostavlja se podnositelju prigovora na dokaziv način, odnosno kroz modul EOJN RH.
(6) Podnošenje prigovora odgađa provedbu postupka jednostavne nabave odnosno sklapanje ugovora,  Do donošenja odluke o prigovoru ravnatelja.
(7) Podnositelju prigovora ne pripada pravo na naknadu troškova u povodu izjavljenog prigovora.
(8) Gospodarski subjekt koji ima ili je imao interes za sklapanje ugovora o jednostavnoj nabavi nema pravo na podnošenje prigovora ako Agencija poništi postupak prije roka za dostavu ponuda, odnosno otvaranja ponuda.


[bookmark: _Hlk129079333]IZUZEĆA OD PRIMJENE PRAVILNIKA
Članak 11.
(1) Ovaj Pravilnik ne primjenjuje se na:
 
· nabavu knjiga, stručne literature, časopisa, baza podataka i drugih stručnih publikacija za potrebe Agencije,
· članarine u domaćim i međunarodnim organizacijama, mrežama, udrugama i drugim stručnim tijelima,
· intelektualne usluge članova stručnih povjerenstava, stručnih tijela i radnih skupina koje Agencija osniva ili imenuje na temelju zakona, Statuta ili drugih općih akata Agencije te naknade za njihov rad,
· ugovore o autorskom djelu i ugovore o umjetničkom djelu sklopljene sukladno posebnim propisima,
· nabave koje se provode radi otklanjanja posljedica izvanrednih okolnosti, nepredviđenih kvarova,  prirodnih nepogoda i drugih događaja koji mogu ugroziti sigurnost ljudi, imovine ili kontinuitet rada Agencije, uz obvezno obrazloženje i dokumentiranje razloga žurnosti.

(2) Na odgovarajući način primjenjuju se izuzeća od primjene Zakona o javnoj nabavi propisana važećim Zakonom o javnoj nabavi. 
(3) Ako su pojedine nabave uređene posebnim zakonom ili drugim općim aktom Agencije, primjenjuju se odredbe toga zakona odnosno akta.
(4) U slučaju nedoumica ili pravnih praznina u primjeni ovoga Pravilnika, pojedine odredbe tumače se uzimajući u obzir svrhu i načela Zakona o javnoj nabavi te praksu njegove primjene, ako to nije protivno prirodi postupka jednostavne nabave.
[bookmark: _Hlk129079293]
Članak 12.
Za račune koji se izdaju na temelju važećeg ugovora, prihvaćene ponude ili izdane narudžbenice nije potrebno uz svaki račun prilagati narudžbenicu.
Od 1. rujna 2026. godine u potpunosti stupa na snagu obveza elektroničke razmjene ugovora i okvirnih sporazuma, što znači da ugovori i njihove izmjene moraju biti potpisani kvalificiranim elektroničkim potpisom i razmijenjeni isključivo kroz EOJN


ZAVRŠNE ODREDBE
Članak 13.
(1) Danom stupanja na snagu ovoga Pravilnika prestaje važiti Pravilnik o provedbi postupaka nabave roba i usluga procijenjene vrijednosti do 26.540,00 eura bez PDV-a, odnosno nabave radova procijenjene vrijednosti do 66.360,00 eura bez PDV-a, koji je Upravno vijeće Agencije za znanost i visoko obrazovanje donijelo 10. siječnja 2023. godine.
(2) Svi postupci započeti po odredbama Pravilnika o provedbi  postupaka nabave roba i usluga procijenjene vrijednosti do 26.540,00 eura bez PDV-a, odnosno nabave radova procijenjene vrijednosti do 66.360,00 eura bez PDV-a, KLASA: 406-01/23-01/02, URBROJ: 355-23-01, prije stupanja na snagu ove odluke, dovršit će se prema odredbama tog Pravilnika“

Članak 14.
Ovaj Pravilnik stupa na snagu danom objave na mrežnim stranicama Agencije, a primjenjuje se od 1. rujna 2026. godine
          

Predsjednica Upravnog vijeća Agencije

prof. dr. sc. Dijana Vican


KLASA: 406-01/26-01/16
URBROJ: 355-04-02-02-26-01
Zagreb, __. kolovoza  2026.

